Keski-Uudenmaan sote-kuntayhtymä
2844969-4
PL 46
Hyvinkää
FI-05801
Hanna Viuhko
+358 504972579
hanna.viuhko@keusote.fi
http://www.keski-uudenmaansote.fi/
https://tarjouspalvelu.fi/keusote?id=311785&tpk=cdfdb372-011c-4676-a857-ade36aace292
https://tarjouspalvelu.fi/keusote?id=311785&tpk=cdfdb372-011c-4676-a857-ade36aace292
Sote-kuntayhtymä
Henkilökohtaisen avun ja muiden kotona asumista tukevien palveluiden hankinta dynaamisessa hankintajärjestelmässä
KEUDno-2020-2731
Tällä osallistumispyynnöllä perustetaan sosiaali- ja terveyspalveluiden dynaaminen hankintajärjestelmä. Palvelun tilaajana on Keski-Uudenmaan sote-kuntayhtymä, johon kuuluvat Hyvinkään ja Järvenpään kaupungit sekä Mäntsälän, Nurmijärven, Pornaisten ja Tuusulan kunnat.
Hankintajärjestelmässä hankinnan kohteena on henkilökohtaisen avun palvelut, tukihenkilöpalvelut ja vammaisen asiakkaan hoito- ja huolenpitotyö. Hankinnan kohde ja hankintajärjestelmän toiminta on kuvattu tarkemmin liitteessä Dynaamisen hankintajärjestelmän periaatteet. Palvelut on tarkoitettu Keski-Uudenmaan sote-kuntayhtymän asiakkaille, joilla on vammaisuuteen tai pitkäaikaissairauteen liittyvä tuen tarve.
Palveluntuottajat voivat hakeutua hankintajärjestelmään perustamisvaiheessa ja myöhemmin sen voimassaoloaikana jättämällä osallistumishakemuksen osallistumispyynnön mukaisesti.
Hankintayksikkö varaa dynaamisen hankintajärjestelmän perustamisvaiheessa 25.3.2021 klo 10.00 mennessä saapuneiden osallistumishakemusten käsittelyyn 15 työpäivää. Hankintayksikkö lähettää ensimmäisen hankintajärjestelmän sisäisen tarjouspyynnön luokassa 1 Henkilökohtaisen avun palvelut. Palvelun sisältö on kuvattu tarkemmin liitteessä Palvelukuvaus Henkilökohtaisen avun palvelut. Tarjouspyyntö lähetetään vasta kun ainakin kaikki edellä ilmoitettuun määräaikaan mennessä saapuneet osallistumishakemukset on käsitelty.
Osallistumishakemukset perustamisvaiheessa tulee jättää 25.3.2021 klo 10.00 mennessä.
Luokka 1 Henkilökohtaisen avun palvelut
1
Hankinnan kohteena on henkilökohtaisen avun palvelu. Henkilökohtaisen avun palvelu perustuu vammaispalvelulain (380/1987) 8 § (vammaisille tarkoitetut palvelut), 8 c § (henkilökohtainen apu) ja 8 d §:ään (henkilökohtaisen avun järjestämistavat). Henkilökohtaisella avulla tarkoitetaan tässä laissa vaikeavammaisen henkilön välttämätöntä avustamista kotona ja kodin ulkopuolella päivittäisissä toimissa, työssä ja opiskelussa, harrastuksissa, yhteiskunnallisessa osallistumisessa tai sosiaalisen vuorovaikutuksen ylläpitämisessä. Henkilökohtaisen avun tarkoitus on auttaa vaikeavammaista henkilöä toteuttamaan omia valintojaan. Henkilökohtaisen avun järjestäminen edellyttää, että vaikeavammaisella henkilöllä on voimavaroja määritellä avun sisältö ja toteutustapa. Palveluun kuuluu asiakkaan avustaminen sellaisissa kotioloissa tehtävissä hoitotoimenpiteissä ja lääkehuollossa, jotka asiakas voisi ilman vamman tai sairauden aiheuttamaa rajoitetta tehdä itse. Palveluun kuuluu tarvittaessa asiakkaan terveydentilan seuranta. Hankinnan kohteena on henkilökohtaisen avun palvelu ostopalveluna.
Hankinnan kohde kuvataan tarkemmin hankintajärjestelmän sisäisen kilpailutuksen liitteenä olevassa palvelukuvauksessa.
72
Mikäli hankintajärjestelmän sisäisessä kilpailutuksessa on sovittu optiokaudesta, tilaaja ilmoittaa option käyttöönotosta ennen varsinaisen sopimuskauden päättymistä.
Luokka 2 Tukihenkilöpalvelu
2
Hankinnan kohteena on tukihenkilöpalvelu. Tukihenkilöpalvelua voidaan järjestää vammaispalvelulain 8 §: (vammaisille tarkoitetut palvelut), kehitysvammalain 2 §:n tai sosiaalihuoltolain 16 §:n (sosiaaliohjaus), 17 §:n (sosiaalinen kuntoutus) tai 28 §:n (muut sosiaalipalvelut) perusteella. Tukihenkilöpalvelun tehtävänä on asiakkaan itsenäisen toimintakyvyn tukeminen ja hyvinvoinnin ja edistäminen. Palvelu vahvistaa asiakkaan toimintakykyä ja osallisuutta kaikilla elämän osa-alueilla. Sen tehtävänä on edistää ja tukea asiakkaan itsenäistä suoriutumista ja itsemääräämistä asiakkaan yksilöllisen tarpeen mukaisella tavalla. Palvelu voi olla osana laajempaa palvelukokonaisuutta tai toteutua yksinomaisena. Tukihenkilöpalvelulla tuetaan esimerkiksi asumista, liikkumista, arjen toimintoja, asiointia, sosiaalista vuorovaikutusta, palvelujen käyttämistä, opiskelua tai työssäkäyntiä ja muita vastaavia asioita. Palveluun kuuluu asiakkaan avustaminen sellaisissa kotioloissa tehtävissä hoitotoimenpiteissä ja lääkehuollossa, jotka asiakas voisi ilman vamman tai sairauden aiheuttamaa rajoitetta tehdä itse. Palveluun kuuluu tarvittaessa asiakkaan terveydentilan seuranta. Tukihenkilöpalvelu voi olla valmennuksellista, jolloin sen tavoitteena voi olla uusien taitojen omaksumisen tukeminen.
Hankinnan kohde kuvataan tarkemmin hankintajärjestelmän sisäisen kilpailutuksen liitteenä olevassa palvelukuvauksessa.
72
Mikäli hankintajärjestelmän sisäisessä kilpailutuksessa on sovittu optiokaudesta, tilaaja ilmoittaa option käyttöönotosta ennen varsinaisen sopimuskauden päättymistä.
Luokka 3 Vammaisen asiakkaan hoito- ja huolenpitotyö
3
Hankinnan kohteena on vammaisen asiakkaan hoito- ja huolenpitotyö. Vammaisen asiakkaan hoito- ja huolenpitotyö on vaativaa, asiakkaan kotona toteutuvaa palvelua, johon sisältyy yleensä kokonaisvaltainen hoito, hoiva ja asiakkaan itsenäisen toimintakyvyn tukeminen asiakkaan tarpeen mukaisesti. Vammaisen asiakkaan hoito- ja huolenpitotyötä voidaan järjestää vammaispalvelulain 8 §: (vammaisille tarkoitetut palvelut), kehitysvammalain 2 §:n tai sosiaalihuoltolain 17 §:n (sosiaalinen kuntoutus), 19 §:n (kotipalvelut), 20 §:n (kotihoito) perusteella tai 28 §:n (muut sosiaalipalvelut) perusteella. Vammaisen asiakkaan hoito- ja huolenpitotyö voi sisältää terveydenhuoltoon kuuluvia tehtäviä, joiden järjestäminen perustuu terveydenhuoltolakiin (1326/2010). Vammaisen asiakkaan hoito- ja huolenpitotyö järjestetään yleensä sosiaali- ja terveydenhuollon ammattihenkilötyövoimalla. Vammaisen asiakkaan hoito- ja huolenpitotyön tehtävänä on asiakkaan kotona toteutuvan terveyden- ja sairaanhoidon toteuttaminen, itsenäisen toimintakyvyn tukeminen ja hyvinvoinnin ja edistäminen asiakkaan yksilöllisen tarpeen mukaisesti. Palvelu vahvistaa asiakkaan toimintakykyä ja osallisuutta kaikilla elämän osa-alueilla. Hoito- ja huolenpitotyöhön voi kuulua asiakkaan tarpeen mukaisessa laajuudessa terveydenhuoltolain 25 §:n tarkoittamaa kotisairaanhoitoa. Palvelun tarkoituksena on edistää ja tukea asiakkaan itsenäistä suoriutumista ja itsemääräämistä. Vammaisen asiakkaan hoito- ja huolenpitotyöllä tuetaan esimerkiksi asumista, liikkumista, arjen toimintoja, asiointia, sosiaalista vuorovaikutusta, palvelujen käyttämistä, opiskelua tai työssäkäyntiä ja muita vastaavia asioita.
Hankinnan kohde kuvataan tarkemmin hankintajärjestelmän sisäisen kilpailutuksen liitteenä olevassa palvelukuvauksessa.
72
Mikäli hankintajärjestelmän sisäisessä kilpailutuksessa on sovittu optiokaudesta, tilaaja ilmoittaa option käyttöönotosta ennen varsinaisen sopimuskauden päättymistä.
Katso tarkemmin kohdat II.1.4) Lyhyt kuvaus ja VI.3) Lisätiedot.
Toisin kuin yllä olevassa kohdassa ilmoitetaan kyseessä ei ole hankintalain 42
§:n tarkoittama puitejärjestely eikä 49 §:n tarkoittama dynaaminen hankintajärjestelmä. Kyseessä on hankintalain liitteen E mukainen sosiaali- ja terveyspalveluhankinta, johon sovelletaan hankintalain 12 luvun säännöksiä ja lain 3 §:n mukaisia hankintojen yleisiä periaatteita.
2027-02-18
13:33
Menettelyn luonne
Kyseessä on henkilökohtaisen avun ja muiden kotona asumista tukevien palveluiden hankinta dynaamisessa hankintajärjestelmässä hankintalain liitteen E mukaisena sosiaali- ja terveyspalveluhankintana. Hankintaan sovelletaan hankintalain 12 luvun säännöksiä ja 3 §:n mukaisia hankintojen yleisiä periaatteita. Hankinta toteutetaan sosiaali- ja terveyspalveluiden dynaamisella hankintajärjestelmällä (jatkossa hankintajärjestelmä), joka tarkoittaa tilaajan suunnittelemaa, hankintalain periaatteiden mukaista menettelyä hankinnan kohteena olevien palveluiden hankkimiseen. Hankintajärjestelmän toiminta ja periaatteet on kuvattu tarkemmin liitteessä Dynaamisen hankintajärjestelmän periaatteet. Kyseessä ei ole hankintalain 42 §:n tarkoittama puitejärjestely. Hankintamenettelyssä hyödynnetään soveltuvin osin hankintalain 49–52 §:n tarkoittamaa dynaamista hankintajärjestelmää koskevia säännöksiä.
Hankintamenettelyn valinnan tarkoituksena on turvata asiakasryhmän palveluiden toteuttaminen niitä koskevan lainsäädännön mukaisesti. Kyseessä ovat asiakasryhmän perusoikeuksien ja itsemääräämisoikeuden toteutumisen kannalta merkitykselliset palvelut.
Hankintajärjestelmä perustetaan ja sitä täydennetään rajoitetun menettelyn kaltaisella menettelyllä. Hankintajärjestelmä on koko voimassaolonsa ajan avoin kaikille soveltuvuusehdot täyttäville palveluntuottajille.
Tilaaja hyväksyy perustamisvaiheessa ja myöhemmin hankintavaiheessa hankintajärjestelmään kaikki ehdokkaat, jotka täyttävät soveltuvuudelle asetetut luokkakohtaiset vaatimukset.
Tilaaja käsittelee osallistumishakemukset seuraavasti:
– ehdokkaiden soveltuvuuden tarkastus
– soveltuvuustarkastukseen perustuva ehdokkaiden valinta hankintajärjestelmän luokkiin
– hankintapäätös ehdokkaan valinnasta ja sen tiedoksiantaminen.
Hankintajärjestelmän perustamisvaiheen jälkeen käynnistyy hankintavaihe. Hankintavaiheessa toteutetaan hankintajärjestelmän sisäisiä kilpailutuksia tilaajan tarpeen mukaan. Hankintavaihe kestää hankintajärjestelmän voimassaolon loppuun saakka.
Ensimmäiset hankintajärjestelmän sisäiset tarjouspyynnöt lähetetään kun ainakin perustamisvaiheessa asetettuun määräaikaan mennessä saapuneet osallistumishakemukset on käsitelty. Tarjouspyynnön ehdot ja palvelun sisältö ensimmäisessä perustamisvaiheen jälkeisessä tarjouskilpailuissa ovat liitteiden Hankintajärjestelmän sisäinen tarjouspyyntö luokka 1 Henkilökohtaisen avun palvelut ja Palvelukuvaus henkilökohtainen apu mukaiset. Kyseessä ovat luonnosasiakirjat, joihin hankintayksikkö voi tehdä tarkennuksia ennen lopullisen tarjouspyynnön lähettämistä. Tarjoajien on tarkoin tutustuttava huolellisesti lopullisiin asiakirjoihin.
Hankintajärjestelmän sisäisiä kilpailutuksia voidaan tehdä hankintajärjestelmän perustamisesta lähtien sen keston loppuun saakka. Hankintajärjestelmä on voimassa kuusi (6) vuotta sen perustamisesta lukien, minä aikana hankintajärjestelmän sisäiset tarjouskilpailut tehdään. Järjestelmän sisäisen tarjouskilpailun perusteella solmittu sopimus voi olla voimassa enintään kaksi (2) vuotta hankintajärjestelmän voimassaolon päättymisen jälkeen. Tilaaja voi jatkaa hankintajärjestelmän voimassaoloa uudella hankintailmoituksella.
Keskeisiä käsitteitä
Ehdokas = osallistumishakemuksen jättävä palveluntuottaja.
Osallistumishakemus = Palveluntuottajan hakemus tulla hyväksytyksi dynaamiseen hankintajärjestelmään.
Osallistumispyyntö = Tämä asiakirja liitteineen, johon vastaamalla palveluntuottaja voi jättää osallistumishakemuksensa.
Tarjouspyyntö = Tilaaja lähettää hankintajärjestelmän sisäiset tarjouspyynnöt erikseen järjestelmään hyväksytyille palveluntuottajille. Tämä tapahtuu järjestelmän perustamisvaiheen jälkeen.
Tarjoaja = Hankintajärjestelmään hyväksytty palveluntuottaja, joka jättää tarjouksen vastaamalla järjestelmän sisäiseen tarjouspyyntöön.
Markkinaoikeus
Radanrakentajantie 5
Helsinki
FI-00520
+358 295643300
markkinaoikeus@oikeus.fi
http://www.oikeus.fi/markkinaoikeus
2021-02-18